Sir David Charles Baulcombe, naixito de Solihull (Midlands de l'Ueste, Anglaterra) o 4 de chulio de 1952, ye un destacato botanico y chenetista britanico, con quantos premios recebitos mientres a suya carrera scientifica. Formato en a Universidat de Leeds y en a Universidat d'Edimburgo, y dimpués d'enamplar estudios en a Universidat McGill de Canadá y en a Universidat de Cheorchia en Estaus Unius, ha eixerciu como profesor universitario en a Universidat d'Anglia de l'Este y en a Universidat de Cambridge. Ye conoixito en estar o descubridor de l'ARN d'interferencia menudo‎ en o Sainsbury Laboratory de Norwich, encara que ye autor d'atros descubrimientos d'intrés t'a Sciencia, mas que mas en relación con os virus en o campo d'a Chenetica.